text:
Salam, hormatly lukman! Sizden süýji keseli, onun gandaky hem-de peşewdäki düzümini kadalaşdyrmak üçin ulanmaly dermanlar we derman otlar barada maslahat bermegiňizi haýyş edýärin. Sag boluň!
Saýtyň okyjysy.
Hormatly okyjy!
Süýji keseliniň bejergisi glukozanyň derejesine, näsagyň ýagdaýyna, keseliň görnüşine baglylykda (berhiz tutma, glukozany peseldýän serişdeler, insulin bilen bejergi) endokrinolog lukmany tarapyndan bellenilýändir.
Bu keseliň döreýiş sebäpleri, görnüşi, bejergi çäreleri, öz-özüňe gözegçilik etmegiň düzgünleri barada doly maglumaty almak üçin, saýtymyzda ýerleşdirilen "Süýji keseli" atly makala bilen tanyşmagyňyzy maslahat berýäris.
Hormat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


c: text/html

text:
Türk Dünýäsi
Aliýew iki ýursuň aragatnaşyk we transport pudagynda ýakyndan hyzmatdaşlyk edýändigini belledi
Maslahatda TÜRKPA-nyň güýçlendirilmegi meselesi ara alnyp maslahatlaşylar
ANKARA ŞÄHERINDE HALKARA BITARAPLYK GÜNÜNE BAGYŞLANAN MASLAHAT GEÇIRILDI
Türkiýäniň-Azerbaýjanyň we Pakistanyň Daşary işler ministrleriniň üç taraplaýyn maslahatyna gatnaşmak üçin Azerbaýjana giden Daşary işler ministri Mewlüt Çawuşogly paýtagt Bakuda Prezident Ilham Aliýew tarapyndan kabul edildi
Gyrgyz Respublikasynyň täze Prezidenti Sooronbaý Jeenbekow paýtagt Moskwada Wladimir Putin bilen duşuşdy
Gazagystanyň 2017-nji ýylda 81 million tonna nebit öndürmegi meýilleşdirilýärdi şol sanyň 5,5 artyp 85,5 million tonna ýetip biljekdigi habar berildi
Gyrgyzystanyň ozalky Prezidenti Atambaýew täze aýdymyny YouTubeden paýlaşdy
Daşary işler ministri Çawuşoglynyň maslahatyň çäginde Azerbaýjanyň Prezidenti Ilham Aliýew tarapyndan kabul edilmegi göz öňünde tutulýar
Rus tarapynyň çakylygyna laýyklykda ilkinji daşary ýurt saparyny Rusiýa guraýan Gyrgyz Respublikasynyň Prezidenti Sooronbaý Jeenbekow, özara gatnaşyklary hasam ösdürmegi nazarda tutýar
Mejlisde özara ynanyşmak we bähbitlilik ýörelgelerinde ýola goýulýan döwletara gatnaşyklarynyň ýokary derejesi nygtaldy
Azerbaýjanyň Gazagystandaky ilçihanasynda berlen banketde iki ýurduň arasyndaky gatnaşyklaryň gün saýyn pugtalanýandygyna üns çekildi
Gazagystanda saparda bolan Türkiýäniň Beýik Millet Mejlisiniň başlygynyň wekili Ahmet Aýdyn Fetullahçy terror guramasy Parallel döwlet ulgamy FETÖ/PDÝ-ä garşy göreşde Gazagystan bilen hyzmatdaşlyk etmek isleýändiklerini nygtady
Energiýa Hartiýasynyň 28-nji sessiýasy noýabr aýynyň 28-29-y aralygynda Aşgabat şäherinde geçiriler
Gyrgyzystanda 15-nji oktýabrda geçirilen Prezident saýlawlarynda üstünlik gazanan Sosial demokrat partiýasyndan dalaşgär Sooronbaý Žeenbekow kasam edip, wezipesine başlady
NATO-nyň Baş Sekretary Ýens Stoltenberg Daglyk Garabag meselesine çözgüt tapylmazlygy sebäpli aladalanýandygyny aýtdy
Bu barasynda Türkiýäniň Türkmenistanyň İlçihanasy habar berdi

robotstxt: allowed

filter: keep


text:
Penşenbe güni Pakistanyň polisiýasy ýurduň demirgazyk-günbataryndaky Mardan atly şäherçesinde mekdep okuwçysynyň geýimindäki bir ýetginjegiň özüne berkidilgi bombany partlatmagy netijesinde azyndan 27 sany esgeriň ölüp, ýene 40 töweregi esgeriň hem ýaralanandygyny habar berdi.
Polisiýanyň maglumatyna görä, janyndan geçen ýetginjek bu partlamany esgerleriň harby türgenleşik geçýän bir lagerinde amala aşyrypdyr.
Bu wakanyň yzy bilen Pakistandaky talyp söweşijileri bu hüjümiň jogapkärçiligini öz üstlerine alyp, maglumat ýaýratdylar.


text:
Türkmenistanyň we Özbegistanyň özara serhedini kesgitlemek meselesi maslahat edildi.
Türkmenistanyň we Özbegistanyň özara döwlet serhedini kesgitlemek boýunça bilelikdäki hökümetara komissiýasynyň 2-7-nji iýulda Aşgabatda geçirilen nobatdaky maslahatynda protokola gol çekildi.
Resmi maglumata görä, iki ýurduň döwlet serhedini kanun taýdan kesgitlemek boýunça gepleşikler Özbegistanyň prezidenti Şawkat Mirziýaýewiň 6-7-nji martda Türkmenistana eden saparynyň yzýany başlandy.
Şondan bäri Türkmenistanyň we Özbegistanyň özara döwlet serhedini kesgitlemek boýunça bilelikdäki hökümetara komissiýasynyň maslahaty dördünji gezek geçirilýär.
Media maglumataryna görä, Türkmenistanyň we Özbegistanyň arasynda döwlet serhetlerini kesgitlemek boýunça gepleşikler 27-30-njy mart aralygynda Türkmenabat şäherinde, Daşkentde aprel aýynyň başynda şeýle-de 1-5 maý aralygynda geçirildi.
Türkmenistanyň we Özbegistanyň uzynlygy 1621 kilometrlik umumy serhedi bar.
Iki ýurduň serhetýaka regionlarynyň ýaşaýjylary üçin göz öňünde tutulan ýeňillikli syýahat mümkinçilikleri 2013-nji ýylyň güýzünde ýatyrylypdy. Serhetýaka regionlaryň ýaşaýjylarynyň goňşy ýurda her aýda üç gün möhlet bilen wizasyz baryp gaýtmak mümkinçiliginiň şu ýylyň 25-nji ýanwarynda gysga wagtlyk gaýtadan dikeldilendigi habar berilipdi.


text:
Biz ýaňy-ýakynda toý etdik. Şondan bäri 2 aý geçdi, emma aýalymyñ göwresinde çaga galanok. Men aýalym bilen jynsy gatnaşykda bolanymda, onuñ jyns agzalary çygjarmaýar we kän gyjynmaýar. Şeýle ýagdaýda aýalymyñ göwresinde çaga galyp bilermi? Onuñ göwresinde galar ýaly näme etmeli?
Saýtyň okyjysy.
Hormatly okyjy!
Aýalyň jyns agzalarynyň çygjarmagy onuň jynsy höwesine, bedeniň duýgur nokatlarynyň gyjyndyrylmagyna baglydyr. Jyns agzalarynyň guraklygy bilen önelgesizligiň baglanşygy ýokdur. Lukmanlaryň bellemegine görä, toýdan soňky kadaly är-aýal gatnaşyklaryna garamazdan, bir ýylyň dowamynda çaga galmasa, önelgesizlik ýagdaýynyň bardygyndan habar berýändir.
Är-aýal gatnaşyklatynyň üsti bilen biri-biriňizi öwrenmegiňizi maslahat berýäris we çaga galmazlyk meselesinde sabyrly bolmagy ündeýäris.Wagtyň geçmegi bilen bu meselede kynçylyk ýüze çyksa, aýalyňyzyň ginekolog lukmanyna barlag üçin ýüz tutmagyny maslahat berýäris.
Saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
16 Ağustos 2015 Pazar
Birža Täzelikleri
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 27-si hasaba alyndy.
Daşary ýurt walýutasyna Russiýadan, Şotlandiýadan, Gonkongdan, Birleşen Arap Emirliklerinden, Türkiýeden, Owganystandan, Gyrgyzystandan we Ukrainadan gelen telekeçiler azyklyk bugdaýy, arassalanan pagta ýagyny, nah ýüplügi, pagta lintini, süýüm ulýugyni, şeýle hem pagta galyndysyny satyn aldylar. Geleşikleriň umumy bahasy ABŞ-nyň 3 million 70 müň dollaryndan gowrak boldy.
Manat serişdelerine Hindistandan we Pakistandan gelen täjirler jemi bahasy 4 million manatdan gowrak nah ýüplügi satyn aldylar.
Kaydol: Kayıt Yorumları (Atom)


text:
Stambulyň Ümraniýe diýen ýerinde ýerleşýän bir jaýda biri zenan we üç erkek türkmenistanly migrantyň öz arasynda çykan uruşda, iki adam pyçaklanyp ýaralandy. Olardan biri gaty agyr ýagdaýda.
Türk telekanallarynda we internet neşirlerinde berlen maglumata görä, Türkmenistanyň raýaty, migrant Muhammet Azizow, Gül Ýagmurowa, Ikram Ereşow we Babahan Ereşow dagy bilelikde 12-nji oktýabrda, gije sagat 02:00 töwereginde Esenşehir mähellesiniň Leýlak köçesindäki bir jaýyň ýerzeminindäki otagda alkogolly içgi içmäge başlapdyr.
Aradan bir salym geçensoň, türkmen migrantlary Muhammet Azizow bilen Ikram Ereşowyň sözi azaşyp, olaryň arasynda uruş turupdyr. Olaryň dawasyna Babahan Ereşowyň hem goşulmagy bilen Muhammet Azizow aşhana gidip, ol ýerden pyçak alyp gelip, olara hüjüm edipdir.
Wakada Muhammet Azizow atly türkmen migranty tarapyndan pyçaklanandygy öňe sürülýän Ikram Ereşow bilen olary aralamaga synanşan Babahan Ereşow hem pyçakdan ýaralanypdyr.
Uruş-jenjeliň arasyndan sypyp, daşaryk gaçyp çykan Gül Ýagmurowa atly türkmen migrant zenany adamlary kömege çagyrypdyr. Ýerli ýaşaýjylaryň habar bermegi bilen wakanyň bolan ýerine polis we Tiz kömek gullugynyň işgärleri gelipdir.
Wakanyň bolan ýerine gelen polisler ildeşlerini pyçaklamakda güman edilýän Muhammet Azizow atly migranty tutupdyr.
Türk metbugatynda çykan habarlarda aýdylşyna görä, Stambulyň Ümraniýe ylmy-barlag hassahanasyna äkidilen, boýny bilen döşünden pyçaklanan türkmen migranty Ikram Ereşowyň ýagdaýynyň agyrdygy aýdylýar. Ýeňil ýaralanan türkmen migranty Babahan Ereşowyň hem şol ýerde saglygyna seredilýändigi bildirilýär.
Ildeşlerini pyçaklamakda aýyplanyp saklanan Muhammet Azizow atly türkmen migranty bilen waka barasynda soraga çekiljek türkmen migrant zenany Gül Ýagmurowa ol ýerden Dudulludaky şehit Ismail Akkoýunyň adyny göterýän polis merkezine äkidilipdir.
Polis çeşmeleriniň metbugata beren beýannamasynda, waka bilen baglanşykly derňew işiniň dowam edýändigi bildirilýär.
Ýeri gelende bellesek, Türkiýe türkmen migrantlarynyň agdyklyk edýän ýurtlarynyň başyny çekýär. Türkiýäniň migrasiýa gullugy ýurtdaky türkmen zähmet migrantlarynyň sanynyň ýüzlerçe müňe baryp ýetýändigini bildirýär.
Türk mediasynda türkmen migrantlaryň gatnaşmagynda bolýan kriminal ýagdaýlar barasynda, yzygiderli maglumatlar berilýär. Bilermenler türkmen migrantlaryň aşa köpdügine, iş hem ýaşaýyş şertleriniň olaryň kriminal ýagdaýlara goşulyşmagyna sebäp bolýandygyna üns çekýärler.


text:
Bolgariýa
Bolgariýa ýa da Bolgarystan (bolg. България ; resmi ady — Bolgariýa Respublikasy) — Gündogar Ýewropadaky döwlet. Bu ýurt Balkan ýarym adasynyň gündogar böleginde ýerleşýär. Ol demirgazykda Rumyniýa, günortada Gresiýa we Türkiýe, günbatarda Makedoniýa bilen araçäkleşýär. Ýurduň gündogar bölegini Gara deňiz ýuwýar. Onuň kenarynyň uzynlygy 378 kilometre barabardyr. Ýurduň paýtagty we iri şäheri - Sofiýa. Onda 1 milliondan gowrak adam ýaşaýar. Umumy tutýan meýdany 110,9 müň inedördül kilometrdir.
Mazmuny
Tebigaty[üýtget | edit source]
Bolgariýanyň tebigaty köpdürliligi bilen tapawutlanýar. Demirgazygynda göge bürenen Dunaý derýasy akýar, merkezinde bolsa dürli agaçly tokaýlyklar agdyklyk edýär, günortasynda giň düzlükler ýaýylyp ýatyr, gündogarynda Gara deňiz we onuň çägeli kenarlary bar. Ýurduň üçden iki bölegini baýyrlyklar we düzlükler tutýar. Bu ýerlerde oba hojalyk ekinleri ekilýär. Bolgariýanyň günorta-günbatar bölegini daglar tutýar. Ýurduň iň beýik gerşi Musala - 2925 kilometr. Rodopi dagy bolsa peýdaly gazylyp alynýan magdanlara örän baý.
Ilaty[üýtget | edit source]
Ýurduň ilatynyň sany ýyl-ýyldan artýar. Häzirki döwürde ýurtda 7,7 milliondan gowrak adam ýaşaýar. Bolgariýa çaga dogluşy babatda Ýewropada iň öňdäki orunlarda durýar. Ýurduň ilatynyň ýaş dowamlylygy erkeklerde - 68,25, aýallarda bolsa 75,56 ýyl. Ilatyň agramly bölegi şäherlerde ýaşaýar. Soňky ýyllarda obalardan şäherlere ýaşamaga gelýän adamlaryň sany barha artýar. 1976-njy ýylda şäheriň ilatynyň umumy ilatyň 59 göterimini tutýan bolsa, 1996-njy ýylda ol 70 göterime çenli artdy. Ýurduň ilatynyň agramly bölegini bolgarlar düzýär. Şeýle hem ýurtda türkler, grekler, ermeniler, ruslar we beýleki milletden bolan adamlar ýaşaýar.
Dili[üýtget | edit source]
Bolgar dili Hindi-Ýewropa dilleri maşgalasynyň günorta slawýan toparyna degişli bolup, ol slawýan hat ýazuwlarynyň iň gadymy nusgalarynyň biri hasaplanýar. 862-nji ýa-da 863-nji ýylda doganlar Kirili we Mefodiý grekleriň Saloniki şäherinde gadymy bolgar elipbiýini düzüpdirler. Häzirki bolgar dili XVII-XIX asyrlarda ýerli ilatyň dialektine görä täzeden düzgünleşdirilýär. 1945-nji ýylda bolsa elipbiýdäki käbir harplar aýrylyp sadalaşdyrylýar.
Şäherleri[üýtget | edit source]
Ýurduň senagatlaşdyrylan döwrüne çenli şäheriň ilatynyň artyşy örän haýaldy. 1950-nji ýyllarda şäherlerde ilatyň üçden bir bölegi ýaşaýardy. 1989-njy ýylda bolsa bu görkeziji iki esse artdy. Soňky maglumatlara görä, ýurtda ilaty 100 müňden köp bolan şäherleriň 9-sy hasaba alyndy. Olar: Sofiýa (bir milliondan gowrak ilaty bar), Plowdiw - 341,4 müň, Warna - 308,6 müň, Burgas-196 müň, Ruse-170 müň, Stara-Zagora-150,5 müň, Plewen-130,8 müň, Dobriç- 104,5 müň, Sliwen-106,2 müň. Ýurduň esasy portlary şeýleräk: Burgas Gara deňizde we Ruse - Dunaý derýasynda. Gara deňziň kenaryndaky Warna şäheri ýurduň iň bir şypahana sebiti hasaplanýar. Stara-Zagora şäheri Bolgariýanyň esasy dermirýol uzelini düzýär.
Döwlet gurluşy[üýtget | edit source]
Ýurduň Baş kanunyna laýyklykda, Bolgariýa parlament respublikasy bolup, döwlet baştutany - prezident. Ol gönüden-göni saýlawlar esasynda bäş ýyl möhlete saýlanýar. Prezident şol sanda ýurduň ýaragly güýçleriniň baş serkerde başysy hem-de milli howpsuzlyk boýunça maslahat geňeşiniň başlygydyr. Ýurduň kanun çykaryjy organy - bir palataly (Halk geňeşi) parlamentdir. Parlamentiň düzüminde 240 sany deputat bolup, olar saýlawlar esasynda dört ýyllyk möhlete saýlanýar. Olaryň arasynda saýlawlarda iň azyndan 4 göterim ses alan partiýalaryň agzalary hem bar. Parlament ýurduň baş bakany wezipä belläp ony wezipesinden boşadýar hem-de baş bakanyň teklibi boýunça ministrler kabinetiniň agzalaryny saýlaýar.
Daşary syýasaty[üýtget | edit source]
Bolgariýa Respublikasy dünýäniň 130-dan gowrak döwleti bilen diplomatik gatnaşyklar saklaýar. Bolgariýa Birleşen Milletler Guramasynyň agzasy bolup, 300-e golaý halkara guramalarynyň işine işjeň gatnaşýar. Bolgariýa bilen NATO-nyň arasyndaky gatnaşyklar 1990-njy ýylda ýola goýuldy. Häzir bolsa bu gatnaşyklar "Parahatçylygyň hatyrasyna hyzmatdaşlyk" meýilnamasynyň çäklerinde ösdürilýär. 1992-nji ýylyň 5-nji maýynda Bolgariýa Ýewropa Geňeşine agzalyga kabul edilýär. Bir ýyldan soň, Yewropanyň erkin söwda assosiasiýasy bilen ylalaşyga gol çekişýär.
Ykdysadyýeti[üýtget | edit source]
Bolgariýa Respublikasy industrial-agrar ýurt hasaplanýar. Ýurtda maşyn gurluşyk, azyk senagaty, gara we reňkli metallurgiýa, nebit-himiýa, agajy gaýtadan işleýän senagat has ösendir. Oba hojalygynda bolsa ekerançylyga uly ähmiýet berilýär. Syýahatçylyk pudagy hem ýurduň ykdysadyýetine saldamly goşant goşýar. XIX asyrda Bolgariýa oba hojalygy ýurdy hasaplanýardy. Muňa gammazdan, ýurduň dokma we aýakgap-deri senagatynda uly ösüşler gazanylypdyr. Beýik Watançylyk urşunyň öň ýanyndaky on ýyllyklaryň dowamynda ýurtda daşary ýurt maýa goýumynyň hasabyna hususy telekeçiligiň ösdürilmegine üns berilýär. Ýöne muňa garamazdan, ýurduň esasy milli girdejisiniň agramly bölegini oba hojalygyndan gelen girdeji düzýär.
1980-nji ýyllarda ýurduň ykdysadyýeti sazlaşykly ösüp başlady. Şol ýyllarda ykdysadyýetde täze dolandyryş ulgamy döredildi. Bu ulgam ykdysadyýetiň täzeden döwrebaplaşdyrylmagyna gönükdirildi.
Ykdysady geografiýasy[üýtget | edit source]
Bolgariýanyň umumy meýdany ykdysady taýdan üç sebite bölünýär. Olar: Günbatar, Günorta-gündogar we Demirgazyk-gündogar sebitleridir. Günbatar sebitindäki Sofiýa-Pernik senagat toplumy sebitiň ykdysadyýetiniň esasyny düzýär. Bu toplumda 30 göterim elektrik energiýasy, ýurtdaky ähli gara metallar öndürilýär. Günorta-gündogar sebitindäki Plowdiw, Burgas, Stara-Zagora we Haskowo senagat merkezlerinde reňkli metallurgiýa, himiýa senagaty, gurluşyk materiallary önümçiligi ýaly pudaklar has-da ösen. Bu sebitiň esasy oba hojalyk ekinleri şeýleräk - bugdaý, mekgejöwen. şaly, üzüm, dürli miweler we gök önümler. Demirgazyk-gündogar sebitinde bolsa maşyn gurluşyk, himiýa, dokma senagatyna uly ähmiýet berilýär.
Energetika[üýtget | edit source]
Peýdaly gazylyp alynýan baýlyklary bolan kömürň çykarylyşy yyl-ýyldan artýar. Bolgariýadaky nebit yataklaryny senagat taýdan özleşdirip bolmaýar. Ýurt nebiti OPEK guramasyna agza ýurtlardan we GDA ýurtlaryndan satyn alýar. Çig nebit Burgas şäheriniň golaýynda nebiti gaýtadan işleýän toplumda täzeden işlenilýär. Bu toplumda himiýa önümleriniň 100-e golaý görnüşi öndürilýär. Şeýle hem Bolgariýa GDA ýurtlaryndan tebigy gaz hem satyn alýar.
Ulag ulgamy[üýtget | edit source]
1993-nji ýylda ýurduň demirýollarynyň uzynlygy 6600 kilometre barabardy. 1995-nji ýylyň ahyrynda gara ýollarynyň 37 müň kilometrinde abatlaýyş işleri geçirildi. 1995-nji ýylda Bolgariýada Saraýewo halkara deniz porty açyldy. Bolgariýanyň çäginden 445 kilometr turba geçirijisi geçýär. Ýurtda 10 aeroport bolup, onun üçüsi halkara derejesinde halka hyzmat edýär.
Balykçylýgy[üýtget | edit source]
Bolgariýada iri döwlet we hususy balykçylyk kärhanalary bar. 1960-njy ýyllardan bari ýurtda balykçylyk bilen meşgullanýan hususy kärhanalaryň sany barha artýar. Balyklaryň 70 göterimi Atlantik okeandan tutulýar.
Maliye we bank ulgamy[üýtget | edit source]
Bolgariýanyň pul birligi - lew. Ýurduň merkezi banky esasy bank edarasydyr. Ol 1964-nji ýylda döredilen daşary söwda bankynyň hem gymmat bahaly kagyzlarynyň 72 göterimine eýedir. Döwlet süýşürintgiler banky ilata bank hyzmatlaryny hödürleýär. Ýurtda paýdarlar banklary 1987-nji ýylda döredilip başlandy.
Jemgyýeti[üýtget | edit source]
Bolgarlaryň agramly bölegi 20 bilen 30 ýaş aralygynda durmuş gurýarlar. Bolgariýa özüniň tebigy ajaýyplygy bilen hem hemmeleri haýran edýär. Ýurduň bu tebigy ajaýyplyklary daşary ýurtly jahankeşdeleri hem özüne bendi edýär. Ýurdun paýtagty Sofiýa Ýewropanyň iň gadymy şäherleriniň biri hasaplanýar. Bu şäherde köp sanly muzeýler, gadymy ýadygärlikler we özboluşly nusgawy kiliseler bar. Paýtagtyň owadan ýerleri şeýleräk: Aleksandr Newskiniň sobory (Balkan ýarym adasynyň iri prawoslaw kilisesi hasaplanýar), daşary ýurt sungaty muzeýi, Batenberg meýdany, etnografiýa muzeýi, milli taryh muzeýi (Balkan ýarym adasynyň iri muzeýi hasaplanýar), botanika bagy we ş.m. Pernik şäherinde Wizantiýa imperiýasy döwründen galan gadymy galalara duş gelmek bolýar. Bolgariýa 395-nji ýylda Wizantiýa imperiýasynyň düzüminde bolandygy üçin bu ýurduň käbir şäherlerinde şol döwürdäki taryhy ýadygärliklere gabat gelinýär.
Bolgariýanyň Bankýa sebiti termal şypahanalar merkezi hasaplanýar. Bu şypahanalar daşary ýurtly syýahatçylaryň iň bir gelim-gidimli ýeridir. Sumen şäheri Bolgariýanyň orta asyrlardaky durmuşyny açyp görkezýär. Bu şäherde Şumens galasy we ýurduň iň iri Tombul metjidi ýerleşýär. Şäheriň eteginde milli seýilgäh ýaýylyp ýatyr. Plowdiw şäherinde 3 müň omnlyk teatr we Hisar Kapiýa derwezesi bar. Şäheriň golaýynda Hiarýa şypahanasy ýerleşýär. Ol gadymy Rim döwründe hem örän meşhur şypahanalaryň biri hasaplanýan eken.
Şeýle hem ýurduň Arbanasi, Božensi, Ýetyr, Žerawna, Kopriwştisa, Kotel, Melnik, Nesebyr, Sozopol, Trýawna we Şiriko-Lyka ýaly şäherleri-de muzeýlere, taryhy ýadygärliklere örän baýdyr. Gara deňziň kenaryndaky Warna we Nesebyr şäherleri bolsa ýurduň ilatynyň agramly böleginiň dynç alýan ýeri hasaplanýar. Bolgariýada Yewropanyň iň owadan dag gowagy hem bar. Ol Ledenika diýlip atlandyrylýar.
Esasy baýramçylyklary[üýtget | edit source]
- 3-nji mart - Bolgariýanyň azat edilen güni,
- 6-njy sentýabr - Bolgariýanyň birleşen güni,
- 22-nji sentýabr - Bolgariýanyň garaşsyzlyk güni.


text:
Wise-premýer Kurtulmuş agdarlyşyk synanyşygynyň üstünde durup geçdi
Wise-premýer Numan Kurtulmuş agdarlyşyk synanyşygynyň birinji ýylynyň üstünde durup geçdi
Numan Kurtulmuş TBMM-de TRT-niň myhmany boldy.
Kurtulmuş jemgyýetçilik guramalary ýaly bigünä görünmäge synanyşýan Fetullahçy terror guramasy FETÖ-niň 15-nji iýuldaky agdarlyşyk synanyşygynda maskasynyň ýüzünden gaçandygyny habar berdi.
Döwlet guramalarynyň içinde FETÖ-niň agzalarynyň entegem bar bolup biljekdigini aýdan Numan Kurtulmuş: "Ençeme ýyl dowam etjek göreşde döwlet guramalarynyň düzümine giren agzalar saplanar, işden çykarylar, ýalňyşlar bar bolsa düzeldiler. Sabyrlylyk bilen göreşimizi dowam etdireris. Hukukyň üstünliginden dänmeýşimiz ýaly, ýuka ýürekli hem bolmarys" diýdi.


text:
Aleksandr Narodetski
Türkmenistanyň prezidentiniň teklibi bilen türkmen delegasiýasynyň wekilleri Täjigistanda ýaşaýan türkmen diasporasy bilen duşuşdy.
Türkmen propagandasy bu fakty şol bada umumylaşdyryp, ony dünýä türkmenlerini agzybir etmegiň simwoliki alamaty hökmünde häsiýetlendirdi.
Şu wakanyň aňyrsynda dünýäniň dürli ýurtlarynda ýaşaýan türkmenleriň ýagdaýy bilen bagly birgiden problemalar ýatyr. Şu jähtden syn edilse, Täjigistanda ýaşaýan türkmenleriň ýagdaýy Eýrandaky türkmenleriňkiden elhal görünýär.
Bu ikisini deňeşdirere esas bar. Täjigistanda 25 müň töweregi türkmen ýaşaýar, olaryň ýedi sany türkmen mekdebi bar.
Eýrandaky türkmenler
Dürli maglumatlara görä, Eýranda üç bilen dört million aralygynda türkmen ýaşaýar. Ýöne bu ýurtda milli türkmen mekdebini açmak gadagan. Hatda Eýran mekdebinde türkmen dilinde öz aralarynda gürleşmegem gadagan. Eger türkmen çagalary öz milli geýminde köpçülik ýerlerine geläýse, ýakymsyzlyklara garaşybermeli.
Eýrandaky ýaşaýan türkmenler Nyýazowyň özlerine arka çykmagyna köp garaşdylar. Ýa syýasy sebäplere görä, ýa-da özi islemän, ol Eýranda ýaşaýan türkmenlere kömek üçin ýeke ädimem ätmedi. Tersine, ýagdaý barha erbetleşdi, çünki Eýranda ýaşaýan türkmenlere edilýän gysyşlara Aşgabadyňam, S.Nyýazowyňam hiç hili reaksiýa bildirmeýänini eýran häkimiýetleri görüp otyrlar.
Hut şu ýagdaý köp millionly türkmen diasporasyny parslaşdyrmak işini açyk dowam etdirmekde resmi Tährana mümkinçilik berdi.
Ýöne Eýranda ýaşaýan türkmen wekilleri Türkmenistanyň täze prezidentiniň özlerini goldajakdygy baradaky umydyndan häzirem el üzmeýärler. Çünki şu günki gün regionda güýçleriň mynasybeti üýtgedi, indi türkmen prezidentiniň abraýynyň artýan wagty Tähran Aşgabadyň pikirini, garaýşyny hasaba almaly bolýar.
Ýene bir diaspora
Ýene bir diaspora bar, türkmen häkimiýetleri iru-giç oňa-da konstruktiw nazar aýlamaly bolar. Ol Orsýetde hem Günbatar ýurtlarda dörän türkmen diasporasy.
Nyýazowyň terrory döwri olar syýasy garaýşy, häkimiýetleriňkiden başgaça pikiri üçin beýleki döwletlerden başpena soramaly bolupdylar. Olary diktator syýasy opponentleri hasaplaýardy.
Belki, şol diaspora häzir başga göz bilen seretmegiň wagty gelip ýetendir! Birnäçe hepde mundan öň G.Berdimuhamedowyň özi türkmenleri oppozision partiýalar döretmäge çagyrdy.
Orsýetde hem Günbatar ýurtlarda ýeterlik derejede bilimli, watançylyk duýgusyna ýugrulan türkmen graždanlary ýaşaýarlar, olaryň tejribeleri ýurtda düýpli özgerişler geçirmekde uly kömek bolardy.
Ýazyjylar, şahyrlar, lukmanlar, ýuristler, professional diplomatlar, taryhçylar we beýlekiler G.Berdimuhamedowyň gerek diýip, öwran-öwran gaýtalaýan inisiatiwalarynyň çeşmesi bolup bilerdi.
Ganym duşman atlandyrylanlaryň umumy iş üçin dost bolup bilýändigini dünýä praktikasy görkezdi. Ikinji jahan urşundan soň nemes diasporasy Germaniýa gaýdyp geldi, olar iş ýüzünde demokratik respublika döretmegiň gözbaşynda durdular.
Ýewropada we Amerikada ýaşaýan türkmenler demokratik şertlerde alan bilimlerini Türkmenistanda ýaşaýan watandaşlary bilen paýlaşyp bilerdiler. Ine, şonda dünýä türkmenlerini birleşdirmek ideýasy real, hakyky netijeler berer.
Aleksandr Narodetski postsowet döwletleri boýunça britaniýaly bilermen. Şu kommentariýada öňe sürlen pikirler hem-de garaýyşlar awtoryň özüne degişli.
Web Resource: Azatlyk Radio


text:
Türkmenistanyň Ministrler Kabinetiniň mejlisi
2017-nji ýylyň 7-nji fewralynda Türkmenistanyň Prezidenti Gurbanguly Berdimuhamedow Ministrler Kabinetiniň döwlet durmuşynyň möhüm meselelerine bagyşlanan nobatdaky mejlisini geçirdi.
Döwlet Baştutanymyz mejlisiň gün tertibini yglan edip, taryhy waka — Birleşen Milletler Guramasynyň Baş Assambleýasynyň 12-nji dekabry Halkara Bitaraplyk güni diýip yglan etmek hakyndaky Çözgüdi mynasybetli ýurdumyzyň halkyna ýüzlenme bilen çykyş etdi.
Watandaşlarymyzy bu şanly waka bilen tüýs ýürekden gutlap, hormatly Prezidentimiz Gurbanguly Berdimuhamedow Birleşen Milletler Guramasynyň Baş Assambleýasynyň 71-nji mejlisinde 2017-nji ýylyň 2-nji fewralynda kabul edilen Rezolýusiýanyň Türkmenistanyň hemişelik Bitaraplygynyň umumadamzat ähmiýetiniň bardygyny ýene-de bir gezek tassyklady diýip belledi. Bu resminamada geçen iki on ýylyň dowamynda bu ugurda toplanan tejribäniň möhümdigi görkezilýär. BMG-niň Baş Assambleýasy türkmen Bitaraplygynyň ählumumy parahatçylygy we howpsuzlygy saklamak üçin netijeli gatnaşyklaryň hem-de hyzmatdaşlygyň täsirli guraly hökmünde geljege gönükdirilendigini äşgär etdi.
Bu waka Garaşsyz Türkmenistanyň alyp barýan syýasatynyň dünýä bileleşigi tarapyndan ýokary baha mynasyp bolandygyna şaýatlyk edýändigini belläp, döwlet Baştutanymyz onuň mähriban halkymyzyň parahatçylygy söýüjilik we ynsanperwerlik baradaky gadymy ýörelgelerine, köpasyrlyk ösüşiniň taryhy tejribesine we medeni däplerine esaslanýar diýip sözüni dowam etdi. Bu ýörelgeler we däpler ählumumy parahatçylygy hem-de ösüşi üpjün etmäge gönükdirilendir. Şunuň bilen baglylykda, hormatly Prezidentimiz Gurbanguly Berdimuhamedow şu Rezolýusiýany doly goldandyklary üçin, awtordaş bolup çykyş eden ýurtlara hem-de Birleşen Milletler Guramasyna agza döwletlere tüýs ýürekden minnetdarlygyny mälim etdi.
Biz Türkmenistanda bitaraplygy berkitmäge uly ähmiýet berýäris, onuň özboluşly hukuk ýagdaýyna buýsanýarys, Bitaraplyk biziň doktrinamyzdyr, ol tutuş dünýäde parahatçylygy saklamaga, halklaryň arasynda dost-doganlyk gatnaşyklaryny ösdürmäge çagyrýar, ynsanperwerlik ýörelgelerini yglan edip, agzybirlige ýardam berýär diýip bellemek bilen, döwlet Baştutanymyz Türkmenistanyň hemişelik bitaraplyk hukuk ýagdaýyna üýtgewsiz eýerip gelýändigini, Bitaraplyk, parahatçylygy söýmek we hoşniýetli goňşuçylyk gatnaşyklarynyň özüniň daşary syýasatynyň binýatlyk esasy bolandygyny we şeýle bolmagynda galýandygyny hemişe iş ýüzünde subut edýändigini aýtdy.
Berkarar Watanymyzyň bitaraplyk hukuk ýagdaýy dünýäniň döwletleri bilen syýasy, ykdysady, medeni, ylym-bilim ulgamlarynda we beýleki ugurlarda giň hyzmatdaşlygy ýola goýmakda möhüm orny eýeleýär. Ol köptaraply daşary syýasy strategiýany durmuşa geçirmekde örän peýdaly bolup durýar.
Biziň halkara söwda-ykdysady gatnaşyklary ösdürmek, howanyň üýtgemegi bilen bagly ekologiýa howpsuzlygyny üpjün etmek, energetika howpsuzlygyny gazanmak, daşky gurşawy goramak we halkara ulag geçelgelerini döretmek baradaky başlangyçlarymyz hem-de tekliplerimiz bütin dünýäde giň goldaw tapdy diýip, hormatly Prezidentimiz Gurbanguly Berdimuhamedow belledi. Türkmenistanyň öňe sürýän daşary syýasy başlangyçlarynyň halkara giňişlikde giňden goldanylmagy we yzygiderli ösdürilmegi onuň Milletler Bileleşiginiň çäklerinde köptaraply diplomatiýasynyň netijeliliginiň barha ýokarlanýandygyny ýene-de bir gezek aýdyň görkezýär.
Döwlet Baştutanymyz ähli watandaşlarymyza ýüzlenip, döwletimiziň geljekde hem ak göwünlilik, dostluk we halkara hyzmatdaşlygy giňden ösdürmek syýasatyny gyşarnyksyz alyp barjakdygyna berk ynanýandygyny, bu syýasatyň diňe bir milli däl, eýsem, dünýä bileleşiginiň bähbitlerine, ählumumy parahatçylygyň we abadançylygyň maksatlaryna hem laýyk gelýändigini belledi.
Ýurdumyzyň halkyny Birleşen Milletler Guramasynyň Baş Assambleýasynyň «Halkara Bitaraplyk güni» baradaky Rezolýusiýasynyň kabul edilmegi bilen ýene-de bir gezek tüýs ýürekden gutlap, hormatly Prezidentimiz Gurbanguly Berdimuhamedow hemmelere berk jan saglyk, bagtyýarlyk we abadançylyk, halkara giňişlikde öz abraýyny yzygiderli berkidýän we artdyrýan söýgüli Watanymyz Garaşsyz, Bitarap Türkmenistanyň mundan beýläk-de gülläp ösmeginiň hatyrasyna alnyp barylýan işlerde uly üstünlikler arzuw etdi.
Soňra döwlet Baştutanymyz Gurbanguly Berdimuhamedow Ministrler Kabinetiniň agzalaryna ýüzlenip, bu şanly wakadan gelip çykýan tabşyryklary yglan etdi.
Ministrler Kabinetiniň Başlygynyň orunbasary, daşary işler ministri R.Meredowa Birleşen Milletler Guramasynyň Baş Assambleýasynyň Rezolýusiýasy esasynda halkara maslahaty taýýarlamak we geçirmek tabşyryldy. Bu resminamada bellenilip geçilişi ýaly, milli bitaraplyk syýasaty degişli sebitlerde halkara parahatçylygy we howpsuzlygy berkitmäge ýardam edip biler. Ählumumy derejede hem dünýäniň ýurtlarynyň arasynda parahatçylykly, dostlukly we özara bähbitli gatnaşyklary ösdürmekde möhüm orny eýeläp biler.
Mejlisiň Başlygy A.Nurberdiýewa Birleşen Milletler Guramasynyň Baş Assambleýasynyň täze Rezolýusiýasyndan ugur alyp, ýurdumyzda bellenýän baýramçylyk günleriniň sanawyna we bu günleri baýram edip bellemegiň tertibine degişli üýtgetmeleri girizmek barada teklipler aýdyldy.
Wise-premýer G.Mämmedowa ýurdumyzyň ähli köpçülikleýin habar beriş serişdeleri bitaraplyk meselesini giňden we yzygiderli beýan etmek, dünýäde resmi taýdan bitaraplygy ilkinji bolup ykrar edilen Garaşsyz Türkmen döwletiniň alyp barýan syýasatynyň Ýer ýüzüniň ähli ýurtlary tarapyndan doly goldanýandygyny açyp görkezmek tabşyryldy.
Ministrler Kabinetiniň Başlygynyň orunbasary S.Toýlyýewe bolsa ähli bilim edaralarynda, mekdeplerde, institutlarda Türkmen bitaraplygynyň esaslaryny öwrenmek, bu ugurda jemgyýetçiligiň habardarlygyny ýokarlandyrmak boýunça çäreleri hökmany ýagdaýda geçirmek tabşyryldy.
Döwlet Baştutanymyz Gurbanguly Berdimuhamedow soňra mejlisiň gün tertibine geçip, onda milli ykdysadyýetimiziň pudaklarynda ýanwar aýynda geçirilen işleriň netijelerine, döwlet durmuşynyň käbir möhüm meselelerine hem-de birnäçe resminamalaryň taslamalaryna garaljakdygyny aýtdy.
Hormatly Prezidentimiz ilki bilen Ministrler Kabinetiniň Başlygynyň orunbasary B.Hojamämmedowa söz berdi. Wise-premýer ýurdumyzyň durmuş-ykdysady ösüşiniň makroykdysady görkezijileri hakynda hasabat berdi. Bellenilişi ýaly, hasabat döwri halk hojalygynyň ähli pudaklarynyň okgunly ösüşi bilen häsiýetlendirildi.
Wise-premýer Türkmenistanyň 2016-njy ýylda durmuş-ykdysady ösüşiniň gutarnykly netijeleri barada hasabat berip, jemi içerki önümiň ösüş depgininiň 6,2 göterime deň bolandygyny, şol sanda senagatda 1,1 göterime, gurluşykda 4,3 göterime, ulag-aragatnaşyk pudagynda 10,7 göterime, söwdada 14,1 göterime, oba hojalygynda 9,9 göterime, hyzmatlar ulgamynda 10,4 göterime barabar bolandygyny habar berdi.
Ýurdumyzyň iri we orta kärhanalary boýunça aýlyk iş haky 2015-nji ýyl bilen deňeşdirilende, 9,2 göterim ýokarlandy.
Ýurdumyzyň ähli sebitlerinde önümçilik hem-de medeni-durmuş maksatly binalaryň we desgalaryň gurluşygy alnyp barylýar. 2016-njy ýylda maliýeleşdirmegiň ähli çeşmeleriniň hasabyna özleşdirilen maýa goýumlarynyň möçberi 59,5 milliard manada deň boldy hem-de öňki ýyl bilen deňeşdirilende, ösüş depgini 0,4 göterim boldy.
Şu ýylyň ýanwar aýynda öndürilen önümiň ösüş depgini geçen ýylyň degişli döwri bilen deňeşdirilende, 3,1 göterime barabar boldy.
Bölek satuw haryt dolanyşygynyň möçberi geçen ýylyň degişli görkezijileri bilen deňeşdirilende, 16,9 göterim artdy. Sarp ediş harytlarynyň we ilata edilýän hyzmatlaryň nyrhlary bellenilen çäklerde saklanyldy.
Geçen aýyň deslapky netijeleri boýunça Oba milli maksatnamasynyň rejelenen görnüşini durmuşa geçirmegiň çäklerinde suw hem-de lagym-arassalaýyş desgalarynyň 28-siniň, durmuş maksatly binalaryň we desgalaryň 62-siniň, ýaşaýyş jaýlarynyň 782,6 müň inedördül metriniň, degişli inženerçilik ulgamlarynyň hem-de desgalaryň gurluşygy alnyp barylýar. Özleşdirilen düýpli maýa goýumlarynyň möçberi 63,3 million manat boldy.
Häzirki wagtda binalaryň we desgalaryň 213-siniň gurluşygy tamamlanyldy, 107 desgada gurluşyk işleri dowam edýär. Şeýlelikde, gurluşygy tamamlanandan soň, häzirki zaman önümçilik desgalarynyň ulanmaga berilmegi içerki bazarda haryt bolçulygynyň üpjün edilmegine ýardam berer.
Hormatly Prezidentimiz Gurbanguly Berdimuhamedow şu ýylyň ýanwar aýynda ýurdumyzyň durmuş-ykdysady ösüşiniň jemlerine, umuman, kanagatlanma bildirip, Watanymyzyň ykdysady kuwwatyny okgunly ösdürmek, durmuş ulgamynyň mümkinçiliklerini pugtalandyrmak hem-de halkymyzyň durmuş derejesini ýokarlandyrmak bilen baglanyşykly meseleleriň Berkarar döwletimiziň bagtyýarlyk döwründe döwlet syýasatynyň esasy ileri tutulýan ugurlarynyň hatarynda goýulýandygyny nygtady. Şunuň bilen baglylykda, döwlet Baştutanymyz milli ykdysadyýetimiziň ähli pudaklarynda okgunly ösüş derejesini saklamak maksady bilen toplumlaýyn çäreleriň görülmeginiň zerurdygyna ünsi çekdi.
Hormatly Prezidentimiz ýurdumyzyň yzygiderli, ylmy esasda mundan beýläk-de hemmetaraplaýyn ösdürilmeginiň geljek üçin meýilnamalaryny işläp taýýarlamagyň möhümdigini belläp, wise-premýere bu babatda anyk görkezmeleri berdi.
Ministrler Kabinetiniň Başlygynyň orunbasary Ý.Kakaýew ýangyç-energetika toplumynyň kärhanalarynyň 2017-nji ýylyň birinji aýynda ýerine ýetiren işleriniň netijeleri hem-de Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasyny durmuşa geçirmegiň barşy barada hasabat berdi.
Nebitiň gaz kondensaty bilen çykarylyşynyň meýilnamasy 108,1 göterim, uglewodorod çig malyny gaýtadan işlemegiň meýilnamasy 107,6 göterim ýerine ýetirildi, şunda ösüş depgini 100,7 göterim üpjün edildi. Nebit önümleriniň birnäçesiniň öndürilişi boýunça meýilnamalar artygy bilen ýerine ýetirildi, şol sanda benzinleri öndürmegiň meýilnamasy 107,6 göterim berjaý edilip, ösüş depgini 100,1 göterime barabar boldy. Dizel ýangyjyny öndürmegiň meýilnamasy 109,8 göterim, polipropilen öndürmegiň meýilnamasy bolsa 102,6 göterim ýerine ýetirildi. Geçen ýylyň degişli döwri bilen deňeşdirilende, çalgy ýaglaryny öndürmegiň ösüş depgini 100,7 göterime deň boldy. Guýulary burawlamak boýunça meýilnama 157,3 göterim ýerine ýetirildi.
Wise-premýer Türkmenistan — Owganystan — Pakistan — Hindistan gaz geçirijisiniň gurluşygy barada hem habar berdi. Onuň gurluşygy bellenen möhletlere laýyklykda alnyp barylýar.
Hormatly Prezidentimiz Gurbanguly Berdimuhamedow ýangyç-energetika toplumynyň ýurdumyzyň ykdysadyýetinde eýeleýän möhüm ornuny belläp, pudagyň ähli serişdelerini içgin seljermegi hem-de nebitiň we tebigy gazyň çykarylyşyny hem-de gaýtadan işlenilýän möçberlerini artdyrmak üçin mümkinçiliklerden netijeli peýdalanmagy talap etdi.
Döwlet Baştutanymyz ýurdumyzda gurulýan gazhimiýa toplumlarynyň hem-de Türkmenistan — Owganystan — Pakistan — Hindistan gaz geçirijisiniň gurluşygyny hemişe gözegçilikde saklamagy tabşyrdy. Wise-premýere ýangyç-energetika toplumynyň maddy-enjamlaýyn binýadyny mundan beýläk-de pugtalandyrmak we nebitgaz pudagy üçin ýokary hünärli hünärmenleri taýýarlamak babatda görkezmeler berildi.
Soňra Ministrler Kabinetiniň Başlygynyň orunbasary R.Bazarow gözegçilik edýän pudaklarynda 2017-nji ýylyň ýanwar aýynda ýerine ýetirilen işleriň netijeleri barada hasabat berdi.
Tutuşlygyna alnanda, obasenagat toplumy boýunça önümçiligiň umumy möçberiniň ösüş depgini 104 göterime deň boldy. Şunda bu görkeziji Oba we suw hojalyk ministrligi boýunça 105,1 göterime, Daşky gurşawy goramak we ýer serişdeleri baradaky döwlet komiteti boýunça 104,6 göterime, “Türkmenatlary” döwlet birleşigi boýunça 106,6 göterime deň boldy. Azyk senagaty döwlet birleşigi boýunça bolsa ösüş depgini geçen ýylyň derejesinde saklandy.
Geçen ýylyň degişli döwri bilen deňeşdirilende, unuň, unaş önümleriniň, çöregiň we çörek önümleriniň, etiň, süýdüň, ýumurtganyň, gök önümleriň öndürilen mukdary artdy. Ministrlik we pudak edaralary tarapyndan ýanwar aýynda maýa goýumlary özleşdirmegiň meýilnamasy 143,1 göterim ýerine ýetirildi.
Şeýle hem maldarçylyk pudagyny ösdürmek, mallaryň baş sanyny artdyrmak, önümliligini ýokarlandyrmak, ilatyň et-süýt we beýleki maldarçylyk önümlerine bolan isleglerini kanagatlandyrmak boýunça alnyp barylýan işler barada hasabat berildi. Welaýatlaryň maldarçylyk hojalyklarynda mallary dok we ýyly gyşlatmak, ot-iým bilen doly üpjün etmek boýunça zerur çäreler görüldi. Maldarlar hem-de çopanlar üçin ähli amatlyklar üpjün edildi. Şunuň bilen birlikde dowarlardan owlak-guzy almak möwsümine görülýän taýýarlyk işleri barada aýdyldy.
Hormatly Prezidentimiz Gurbanguly Berdimuhamedow hasabaty diňläp, häzirki döwürde ýurdumyzyň ekerançylyk meýdanlarynda bugdaýyň, gowaçanyň we beýleki ekinleriň bol hasylynyň düýbüni tutmak boýunça alnyp barylýan işleriň möhümdigine ünsi çekip, agrotehniki çäreleriň ylmy esasda alnyp barylmagyny ýola goýmagy tabşyrdy. Döwlet Baştutanymyz oba hojalyk ekinlerine, aýratyn-da ak ekinlere zyýan berijilere garşy göreşmekde işleri talabalaýyk ýola goýmagyň, bu babatda pudaklaýyn ylmy-barlag institutlarynyň işlerini kämilleşdirmegiň, degişli ugurda alymlaryň netijeli işleri alyp barmagynyň, ýerleriň hasyllylygyny ýokarlandyrmagyň, suwaryş ýagdaýyny we suw üpjünçiligini gowulandyrmagyň ýurdumyzyň obasenagat toplumynda ýaýbaňlandyrylan özgertmeleriň möhüm ugry bolup durýandygyny belledi.
Şeýle hem maldarçylyk pudagynyň düzüm bölümleriniň işini mundan beýläk-de kämilleşdirmek, oba hojalyk önümleriniň görnüşlerini we möçberlerini artdyrmak boýunça wise-premýere birnäçe anyk görkezmeler berildi.
Soňra Ministrler Kabinetiniň Başlygynyň orunbasary B.Ereşow milli ykdysadyýetimiziň senagat toplumynda şu ýylyň birinji aýynda ýerine ýetirilen işleriň netijeleri barada hasabat berdi.
Türkmenistanyň Senagat ministrligi boýunça ýerine ýetirilen işleriň, hyzmatlaryň we öndürilen önümleriň meýilnamasy 127,5 göterim berjaý edildi.
Dokma senagaty ministrligi boýunça 2017-nji ýylyň ýanwar aýynda önümçilik meýilnamasy 113,8 göterim ýerine ýetirilip, ösüş depgini 5,4 göterime deň boldy.
“Türkmenhaly” döwlet birleşiginiň kärhanalarynda ýanwar aýynyň meýilnamasy 102,8 göterim ýerine ýetirildi we ösüş depgini 2,8 göterime deň boldy.
“Türkmenhimiýa” döwlet konserni boýunça hasabat döwründe önüm öndürmegiň meýilnamasy 109,2 göterim ýerine ýetirildi.
Türkmenistanyň Döwlet balyk hojalygy komiteti boýunça önümçilik görkezijileriniň ösüş depgini 4,7 göterime deň boldy.
Hormatly Prezidentimiz ýurdumyzyň senagat ulgamynda alnyp barylýan işleriň durnukly, täzeçil ösüşe, milli ykdysadyýetimiziň bäsdeşlik ukybynyň ýokarlanmagyna gönükdirilendigini belläp, ýurdumyzda öndürilýän senagat harytlarynyň dünýä bazarlaryndaky ornuny pugtalandyrmak üçin pudaklaýyn ösüş maksatnamalaryny, gaýtadan işleýän kärhanalary döwrebaplaşdyrmagyň, netijeli tehnologiýalary we täzeçil usullary ornaşdyrmagyň hasabyna ýokary hilli, eksporta niýetlenen önümleriň öndürilişini artdyrmagyň meýilnamalaryny ýerine ýetirmäge aýratyn ähmiýet berilmelidigini aýtdy.
Döwlet Baştutanymyz paýtagtymyzda Aziada — 2017-niň geçirilmegine hemmetaraplaýyn taýýarlyk görmegiň zerurdygyna ünsi çekip, bu oýunlaryň diňe bir ýurdumyzda däl, eýsem, daşary ýurtlarda giňden wagyz edilmelidigini we mahabatynyň ýola goýulmalydygyny belledi hem-de ägirt uly sport çäresiniň degişli nyşanlary ýerleşdirilen dürli dokma önümleriniň görnüşlerini artdyrmak babatda wise-premýere birnäçe tabşyryklary berdi.
Ministrler Kabinetiniň Başlygynyň orunbasary D.Amangeldiýew 2017-nji ýylyň ýanwar aýynda gözegçilik edýän düzümleriniň maliýe-ykdysady görkezijileri hem-de türkmen paýtagtyny abadanlaşdyrmak boýunça alnyp barylýan işler barada hasabat berdi.
Ýanwar aýynda Aşgabat şäher häkimligi boýunça önüm öndürmegiň we hyzmatlary ýerine ýetirmegiň meýilnamasy 100,4 göterim berjaý edildi. Geçen ýylyň degişli döwri bilen deňeşdirilende, bu görkezijiniň ösüş depgini 101,1 göterime deň boldy.
Gurluşyk we binagärlik ministrligi boýunça geçen aýyň dowamynda ýerine ýetirilen işleriň we hyzmatlaryň meýilnamasy 108,4 göterime deň boldy. Şunda, 2016-njy ýylyň degişli döwri bilen deňeşdirilende, ösüş depgini 100,4 göterime barabar boldy.
Energetika ministrligi boýunça önüm öndürmegiň, ýerine ýetirilen işleriň we hyzmatlaryň meýilnamasy 111,1 göterime deň boldy hem-de geçen ýylyň ýanwar aýy bilen deňeşdirilende, ösüş depgini 100,8 göterime deň boldy.
Tutuş ýurdumyz boýunça şu ýylyň başyndan bäri 2 milliard 234 million 624 müň kWt/sagat elektrik energiýasy öndürildi. Geçen ýylyň degişli döwri bilen deňeşdirilende, bu görkezijiniň ösüş depgini 107,4 göterime barabar boldy.
Türkmenistanyň Jemagat hojalygy ministrliginiň düzümlerinde hasabat döwründe ýerine ýetirilen işleriň we hyzmatlaryň umumy möçberi 13 million 141 müň 600 manada barabar boldy. Bu bolsa 2016-njy ýylyň degişli döwri bilen deňeşdirilende, ösüş depgininiň 112,6 göterime deň bolandygyny aňladýar. Şunda, meýilnama 110,8 göterim ýerine ýetirildi.
Şu ýylyň ýanwar aýynda “Türkmenawtoýollary” döwlet konserni boýunça öndürilen önümleriň we ýerine ýetirilen işleriň meýilnamasy 106,6 göterim berjaý edilip, geçen ýylyň degişli döwri bilen deňeşdirilende, ösüş depgini 101,3 göterime barabar boldy.
Şeýle hem Aşgabady abadanlaşdyrmak boýunça giň möçberli özgertmeleriň ýerine ýetirilişi, ýaşaýyş jaý toplumlarynyň daş görnüşini döwrebaplaşdyrmak, inženerçilik-tehniki ulgamyň durkuny täzelemek, ulag ýollarynyň gurluşygy boýunça alnyp barylýan işler barada hasabat berildi.
Hormatly Prezidentimiz Gurbanguly Berdimuhamedow hasabaty diňläp, wise-premýere gözegçilik edýän düzümleriniň işine yzygiderli gözegçiligi ýola goýmagy, ösüş depginini ýokarlandyrmak üçin zerur şertleri döretmegi we ýokary önümçiligi üpjün etmegi tabşyrdy.
Döwlet Baştutanymyz paýtagtymyzyň özboluşly keşbini kemala getirmek boýunça şähergurluşyk maksatnamasynyň yzygiderli ýerine ýetirilmeginiň möhümdigine aýratyn ähmiýet berip, döwrebap, ýokary hilli, köp zolakly köprüleri gurmagyň hasabyna ösen ýol-ulag düzüminiň döredilmegi, ähli meýilleşdirilen işleriň öz wagtynda ýerine ýetirilmegi, Aşgabadyň abadanlaşdyrylyşy we gök zolaklaryň döredilişi bilen baglanyşykly meseleleriň ýurdumyzyň baş şäheriniň ýokary derejesine kybap gelmegi babatda wise-premýere birnäçe anyk görkezmeleri berdi.
Bellenilişi ýaly, häzirki döwürde Ýapyk binalarda we söweş sungaty boýunça V Aziýa oýunlaryna ykjam taýýarlyk görmek boýunça alnyp barylýan işleri nazara almak bilen, paýtagtymyzyň gözellik derejesiniň mundan beýläk-de gowulandyrylmagy üçin zerur çäreler durmuşa geçirilmelidir.
Ministrler Kabinetiniň Başlygynyň orunbasary B.Atdaýew gözegçilik edýän pudaklarynda şu ýylyň ýanwar aýynda alnyp barlan işleriň netijeleri barada hasabat berdi.
Söwda we daşary ykdysady aragatnaşyklar ministrligi boýunça hasabat döwründe söwdanyň dolanyşygy 361,2 million manada, şol sanda bölek satuw haryt dolanyşygy 98,8 million manada, lomaý haryt dolanyşygy 262,4 million manada deň bolup, degişlilikde 2,8 we 0,7 göterim artdy.
Ministrligiň kärhanalary boýunça jemi peýdanyň möçberi 49,8 million manada barabar bolup, geçen ýylyň degişli döwri bilen deňeşdirilende, 10,2 göterim artdy. Hasabat döwründe 9,5 million manat maýa goýumlary özleşdirildi.
Döwlet haryt-çig mal biržasy boýunça şu ýylyň birinji aýynda 21 birža söwdasy geçirilip, umumy bahasy 1,6 milliard manada deň bolan 797 şertnama hasaba alyndy.
Söwda-senagat edarasy boýunça hasabat döwründe 1,4 million manatlyk hyzmat işleri amala aşyrylyp, onuň möçberi geçen ýylyň degişli döwri bilen deňeşdirilende, 23,3 göterim artdy.
Senagatçylar we telekeçiler birleşmesi boýunça 59,6 million manada barabar senagat önümleri, 63,9 million manatlyk oba hojalyk we azyk önümleri öndürilip, olaryň möçberi, degişlilikde, 82,3 we 2,2 göterim artdy. Ýerine ýetirilen gurluşyk-gurnama işleriniň möçberi 126,6 million manada deň bolup, geçen ýylyň degişli döwri bilen deňeşdirilende, 3,4 göterim artdy. Söwda haryt dolanyşygy 920 million manatdan gowrak bolup, 5,3 göterim artdy, hyzmat ulgamynda bolsa 79,5 million manatlyk işler ýerine ýetirilip, 12,1 göterim artdy.
Hormatly Prezidentimiz Gurbanguly Berdimuhamedow hasabaty diňläp, wise-premýere daşary ýurtlardan getirilýän harytlaryň ornuny tutýan önümçiligini öndürilişini artdyrmak hem-de ýurdumyzyň eksport kuwwatyndan has-da netijeli peýdalanmak, dünýä bazarynda onuň eýeleýän ornuny pugtalandyrmak, döwlete dahylsyz kärhanalaryň önümçiligini ilerletmek üçin içerki mümkinçilikleri we daşary ykdysady ýagdaýlary seljermegi tabşyrdy.
Döwlet Baştutanymyz ýurdumyzyň telekeçiligiň tejribesini giňden peýdalanmagyň, ykdysady, innowasion ösüşi işjeňleşdirmegiň, ilatymyzyň abadançylygyny has-da ýokarlandyrmagyň wajypdygyny belledi.
Ministrler Kabinetiniň Başlygynyň orunbasary B.Annameredow gözegçilik edýän ulag we aragatnaşyk ulgamlarynda 2017-nji ýylyň ýanwar aýynda alnyp barlan işleriň netijeleri barada hasabat berdi.
Wise-premýer ulaglar we aragatnaşyk ulgamy tarapyndan hasabat döwründe 311 million manatlyk ýük, ýolagçy we aragatnaşyk hyzmatlarynyň ýerine ýetirilendigini habar berdi.
Demir ýol ulaglary ministrligi boýunça ýolagçy gatnatmagyň ösüş depgini 100,2 göterime barabar boldy.
Awtomobil ulaglary ministrligi boýunça ýerine ýetirilen hyzmatlaryň ösüş depgini 103 göterime deň boldy. Bu görkeziji ýük daşamakda 104 göterime we ýolagçy gatnatmakda 101,4 göterime barabar boldy.
Aragatnaşyk ministrligi boýunça ýanwar aýynda ýerine ýetirilen işleriň ösüş depgini 102 göterim üpjün edildi.
“Türkmenhowaýollary” döwlet milli gullugy boýunça şu ýylyň birinji aýynda awia hyzmatlaryň ösüş depgini 103 göterime deň boldy. Bu görkeziji ýük daşamakda 107 göterime we ýolagçy gatnatmakda 103 göterime barabar boldy.
Hasabat döwründe Deňiz we derýa ulaglary döwlet gullugy boýunça ýerine ýetirilen işleriň meýilnamasy 117 göterim, ösüş depgini bolsa 101 göterim üpjün edildi.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň ulag ulgamynyň uly önümçilik kuwwatyna eýedigini, munuň bolsa ýük daşamagyň hem-de ýolagçy gatnatmagyň möçberlerini artdyrmaga mümkinçilik berýändigini belledi. Döwrebap ulag we üstaşyr düzüminiň döredilmegi, oňa täze çäkleriň çekilmegi diňe bir ýük dolanyşygynyň möçberleriniň artýandygyny aňlatman, eýsem, ählumumy ösüşiň ölçeglerine laýyk gelýär hem-de gadymy türkmen topragynyň gatnaw ýollarynyň çatrygy bolmak wezipesiniň üstünlikli ýerine ýetirilýändigini alamatlandyrýar.
Şunuň bilen baglylykda, hormatly Prezidentimiz döwrebap ulag-aragatnaşyk ulgamyny ösdürmek meselesine ünsi çekip, bar bolan mümkinçiliklerden doly peýdalanmagy talap etdi we bu babatda wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary G.Mämmedowa şu ýylyň ýanwar aýynda gözegçilik edýän ulgamlaryndaky işleriň netijeleri barada hasabat berdi.
Aýyň başynda teatrlaryň artistleriniň, sungat ussatlarynyň gatnaşmagynda paýtagtymyzyň “Älem” medeni-dynç alyş merkezinde, ýurdumyzyň ähli welaýatlarynyň çagalar sagaldyş-dynç alyş merkezlerinde hem-de medeniýet edaralarynda Täze ýyl dabaralary geçirildi. Şeýle hem şanly seneler we durmuş-medeni maksatly täze desgalaryň ulanylmaga berilmegi mynasybetli dürli çäreler guraldy.
Işjeň ösdürilýän halkara hyzmatdaşlygynyň çäklerinde Türkmenistanyň Magtymguly adyndaky milli sazly-drama teatrynda Türkmenistan bilen Hytaý Halk Respublikasynyň arasynda diplomatik gatnaşyklaryň ýola goýulmagynyň 25 ýyllygyna bagyşlanan türkmen we hytaý artistleriniň bilelikdäki konserti guraldy. Hindistan Respublikasynyň Konstitusiýasynyň kabul edilmegi mynasybetli ýurdumyzyň teatrlarynda we kinokonsert merkezlerinde Hindistanyň aýdym-saz toparlarynyň çykyşlary geçirildi. Daşary ýurt sungat ussatlary muzeýlerde boldular, taryhy ýadygärlikler, türkmen halkynyň milli taryhy-medeni mirasy bilen tanyşdylar.
Häzirki wagtda Aşgabatda Eýran Yslam Respublikasynyň Medeniýet günleri geçirilýär, onuň çäklerinde türkmenistanlylar dostlukly ýurduň aýdym-saz, amaly-haşam we kino sungaty bilen tanyşýarlar.
Täze döwrüň wezipelerine laýyklykda, medeniýet edaralarynyň we köpçülikleýin habar beriş serişdeleriniň, neşirýat işini kämilleşdirmek boýunça degişli işler geçirilýär.
Ýanwar aýynda Türkmen döwlet neşirýat gullugy tarapyndan umumy sany 4 million 38 müň nusgalyk kitap önümleriniň 20 görnüşi çap edildi. 5 million 100 müň manatlyk neşir önümleri öndürilip, 14,5 göterim ösüş depgini gazanyldy.
Köpçülikleýin habar beriş serişdeleri tarapyndan ýurdumyzyň iri möçberli gazananlaryny, oňyn özgertmeleriň amala aşyrylmagyny beýan etmek boýunça işler üstünlikli durmuşa geçirilýär.
Syýahatçylyk baradaky döwlet komitetiniň maliýe-hojalyk işleri netijesinde 2 million 362 müň 700 manat girdeji gazanyldy. Bu görkeziji geçen ýylyň degişli döwri bilen deňeşdirilende, 100,3 göterime deňdir.
Döwlet Baştutanymyz hasabaty diňläp, medeniýet ulgamynyň, köpçülikleýin habar beriş serişdeleriniň işiniň üstünlikli ösdürilmeginiň wajypdygyny belledi, olar ýurdumyzda amala aşyrylýan taryhy ähmiýetli özgertmeleriň many-mazmunyny hem-de ähmiýetini döredijilikli hem-de anyk şöhlelendirmelidir.
Hormatly Prezidentimiz Gurbanguly Berdimuhamedow ýurdumyzda Eýran Yslam Respublikasynyň Medeniýet günleriniň geçirilýändigi barada aýdyp, türkmen-eýran ynsanperwerlik gatnaşyklarynyň iki döwletiň arasyndaky hoşniýetli goňşuçylyk gatnaşyklaryny pugtalandyrmagyň möhüm şerti bolup durýandygyny, iki halkyň baý hem-de özboluşly taryhy-medeni mirasyny öwrenmek, gorap saklamak hem-de giňden wagyz etmek işinde olaryň ornuny belläp, iki halkyň umumadamzat gymmatlyklarynyň hazynasyna uly goşant goşandyklaryny aýtdy we EYR-niň Medeniýet günlerini ýokary guramaçylyk derejesinde geçirmegi tabşyrdy.
Hormatly Prezidentimiz Gurbanguly Berdimuhamedow milli ruhy mirasy mundan beýläk-de öwrenmek meselesine degip geçmek bilen, häzirki wagtda daşary ýurtlaryň ylmy merkezlerinde we kitaphanalarynda türkmen halkynyň beýik şahsyýetlerine degişli köp sanly maglumatlaryň, şol sanda olaryň golýazmalarynyň saklanylýandygyny, olary öwrenmegiň hem-de giňden wagyz etmegiň zerurdygyny belledi. Döwlet Baştutanymyz giň halkara hyzmatdaşlygyna, halklaryň ýakynlaşmagyna ýardam berýän bu möhüm işiň ýerine ýetirilmegi üçin ähli şertleriň döredilýändigini aýdyp, şunuň bilen baglylykda, bu babatda halkara maslahatlaryny guramagyň maksadalaýyk boljakdygyny aýtdy.
Hormatly Prezidentimiz ýurdumyzda hem, daşary döwletlerde hem geçirilýän medeni çäreleriň ählisiniň ýokary derejede guralyp, Berkarar döwletimiziň bagtyýarlyk döwrüniň döredijilik ruhuny beýan etmelidigini nygtap, bu babatda wise-premýere degişli anyk görkezmeleri berdi.
Ministrler Kabinetiniň Başlygynyň orunbasary S.Toýlyýew gözegçilik edýän ulgamlarynda şu ýylyň başyndan bäri geçirilen işleriň jemleri barada hasabat berip, mekdep okuwçylarynyň gyşky dynç alyş möwsüminde Gökderedäki çagalar sagaldyş merkezleriniň 14-sinde 3422, welaýatlaryň dynç alyş merkezleriniň bäşisinde 1376 çaganyň dynç alandygyny habar berdi.
2016—2017-nji okuw ýylynyň ikinji ýarymynyň başlanmagy mynasybetli ähli bilim edaralarynda dabaralar hem-de “Sagdynlyk we ruhubelentlik ýurdumyzyň ýaş nesilleriniň durmuş ýörelgesidir” diýen şygar bilen ilkinji sapaklar geçildi.
Ýanwar aýynda türkmen mekdep okuwçylary halkara ders bäsleşiklerinde üstünlikli çykyş edip, 2 kümüş we 2 bürünç medala eýe boldular. Hasabat döwründe okuw kitaplarynyň we gollanmalarynyň 9-sy neşir edildi.
Ýaşlary ylmy işlere ugrukdyrmak, ýokary hünärli hünärmenleri taýýarlamak, “Türkmenistanda ýaşlar baradaky döwlet syýasatynyň 2015—2020-nji ýyllar üçin döwlet Maksatnamasyny” ýerine ýetirmek boýunça meýilnama laýyklykda, Türkmenistanyň Ylymlar akademiýasy bilen Magtymguly adyndaky Ýaşlar guramasynyň Merkezi geňeşiniň ýanynda 2017-nji ýylyň 27-nji ýanwarynda Ýaş alymlar merkezi döredildi.
Türkmenistanyň Ylymlar akademiýasynyň ugurdaş institutlarynyň hünärmenleri tarapyndan tehnologiýa başlangyçlaryň we gurluşyk hem-de önümçilik maksatly taslamalaryň birnäçesi işlenip taýýarlanyldy we önümçilige ornaşdyryldy.
2017-nji ýylyň “Sagdynlygyň we ruhubelentligiň ýyly” diýlip yglan edilmegi bilen baglanyşykly meseleler hakyndaky” Karara laýyklykda, ýurdumyzyň ministrlikleri we pudak edaralary, jemgyýetçilik guramalary, köpçülikleýin bedenterbiýe-sport, medeni-sagaldyş, arassaçylyk hem-de abadanlaşdyryş çärelerini geçirýärler.
Saglygy goraýyş we derman senagaty ministrliginiň buýurmasy boýunça 3 desgada gurluşyk işleri alnyp baryldy. Ulgam boýunça döwlet meýletin lukmançylyk ätiýaçlandyrmasyndan gelip gowuşýan serişdeleriň möçberiniň ösüş depgini 104 göterime deň boldy.
Ýapyk binalarda we söweş sungaty boýunça V Aziýa oýunlaryna taýýarlyk görmegiň çäklerinde köptaraplaýyn işler dowam etdirilýär. 30—31-nji ýanwarda Aşgabadyň Olimpiýa şäherjiginde daşary ýurt wekilleri üçin “Açyk gapylar güni” guraldy.
Biziň türgenlerimiziň ussatlyk derejesini ýokarlandyrmak hem-de olaryň halkara ýaryşlaryna taýýarlygyny üpjün etmek maksady bilen, yzygiderli okuw-türgenleşik taýýarlyklary, dürli bäsleşikler we ýaryşlar guralýar. Hasabat döwründe ýurdumyzda 12 ýaryş hem-de köpçülikleýin sport çäreleriniň 9-sy geçirildi.
Ýanwar aýynda türkmen türgenleri halkara ýaryşlarynyň bäşisinde çykyş edip, jemi 12 medala: 5 altyn, 4 kümüş we 3 bürünç medala eýe boldular.
Hormatly Prezidentimiz Gurbanguly Berdimuhamedow wise-premýere öz gözegçilik edýän ulgamynyň ugurdaş edaralarynyň işleriniň guralyşyny işjeňleşdirmek we oňa çemeleşmeleri täzelemek boýunça görkezmeler berdi, şeýle hem döwlet ýaşlar syýasatyny durmuşa geçirmegiň möhüm ugurlaryny kesgitledi.
Döwlet Baştutanymyz ähli durmuş ugurly pudaklaryň toplumlaýyn ösdürilmegini üpjün etmegiň, ýokary hilli bilim bermegiň, jemgyýetçilik başlangyçlaryny goldamagyň zerurdygyny aýtdy. Şeýle-de, hormatly Prezidentimiz alymlarymyzyň tagallalarynyň ykdysadyýetimiziň ähli pudaklaryna täze tehnologiýalaryň we innowasiýalaryň ornaşdyrylmagyna, ylmy-tehniki döredijiligiň, amaly barlaglaryň ösdürilmegine hem-de häzirki zaman ylmynyň düýpli esaslarynyň kemala getirilmegine gönükdirilmelidigini aýratyn nygtady.
Döwlet Baştutanymyz Aziada — 2017-ä taýýarlyk görmegiň ileri tutulýan meselelerine wise-premýeriň ünsüni çekip, birnäçe ugurlar boýunça işleriň has okgunly häsiýetiniň üpjün edilmegini, bu işlere gatnaşýan edaralaryň we guramalaryň işlerini has utgaşykly ýola goýmagy talap etdi.
Soňra Ministrler Kabinetiniň Başlygynyň orunbasary, daşary işler ministri R.Meredow Birleşen Milletler Guramasynyň Baş Assambleýasynyň “Halkara Bitaraplyk güni” atly Kararnamasynyň kabul edilmegi bilen döwlet Baştutanymyzy tüýs ýürekden gutlady.
Şunuň bilen baglylykda, bu senäniň hormatly Prezidentimiz Gurbanguly Berdimuhamedowyň 2015-nji ýylyň 12-nji dekabrynda paýtagtymyzda ýokary derejede geçirilen we Watanymyzyň hemişelik Bitaraplyk derejesiniň 20 ýyllygyna bagyşlanan halkara maslahatynda öňe süren başlangyjy esasynda ykrar edilendigi bellenildi. Mälim bolşy ýaly, Aşgabatda geçirilen halkara çäresine gatnaşyjylar bu teklibi biragyzdan goldap, onuň maslahatyň jemleýji resminamasynda berkidilmelidigini nygtadylar.
Bu başlangyjy durmuşa geçirmek maksady bilen, geçen ýylyň dowamynda BMG-niň ugurdaş düzümlerinde degişli geňeşler guraldy. Birleşen Milletler Guramasynyň Baş Assambleýasynyň 71-nji mejlisiniň jemleri boýunça ýokarda agzalan Kararnama biragyzdan kabul edildi. Munuň özi Bitarap Türkmenistanyň dünýä giňişliginde ýokary abraýa eýe bolýandygynyň we onuň ählumumy parahatçylygyň, howpsuzlygyň we durnukly ösüşiň üpjün edilmegine goşýan goşandynyň ählumumy derejede ykrar edilýändiginiň aýdyň subutnamasydyr.
Wise-premýer, DIM-niň ýolbaşçysy döwlet Baştutanymyzyň tabşyryklaryny ýerine ýetirmek maksady bilen, geçen aýyň dowamynda ýerine ýetirilen işler barada hasabat berip, ýurdumyzyň giň halkara hyzmatdaşlyk ugruna eýermek bilen, ikitaraplaýyn bolşy ýaly, köptaraplaýyn görnüşde dostluk we netijeli hyzmatdaşlyk gatnaşyklaryny yzygiderli ösdürýändigini belledi.
Dürli derejedäki wekiliýetleriň alşylmagynyň yzygiderli häsiýete eýe bolmagy daşary döwletler bilen söwda-ykdysady we medeni-ynsanperwer gatnaşyklarynyň okgunly ösüşine şaýatlyk edýär. Hasabat döwründe daşary ýurtly hyzmatdaşlar bilen bilelikde birnäçe halkara çäreleri, maslahatlar, duşuşyklar guraldy. Halkara resminamalarynyň birnäçesine gol çekildi.
Daşary işler ministrlikleriniň derejesindäki ikitaraplaýyn geňeşler Türkmenistan bilen beýleki döwletleriň arasynda dostluk gatnaşyklarynyň we özara peýdaly hyzmatdaşlygyň berkidilmegine gönükdirildi. Hususan-da, şu ýylda Aşgabatda ýurdumyzyň we Özbegistanyň daşary syýasat edaralarynyň arasynda geňeş maslahatlary geçirildi.
Şunuň bilen birlikde, ýanwar aýynda hyzmatdaşlyk boýunça bilelikdäki Türkmen-özbek we Türkmen-täjik hökümetara toparlarynyň nobatdaky mejlisleri geçirildi.
Şeýle hem 1-nji ýanwardan başlap, Türkmenistanyň Energetika Hartiýasynyň Konferensiýasynyň Başlygy hökmünde öz borçlaryna girişip başlandygy bellenildi.
Möhüm wakalaryň hatarynda paýtagtymyzda 26-njy ýanwarda Araly halas etmegiň Halkara gaznasynyň düzümine girýän Döwletara utgaşdyryjy suw hojalyk toparynyň nobatdaky mejlisiniň bolandygyny bellemeli.
Daşary işler ministrligi beýleki döwlet edaralary bilen bilelikde Ýapyk binalarda we söweş sungaty boýunça V Aziýa oýunlaryna taýýarlyk boýunça giň möçberli işleri dowam edýär. Şunuň bilen baglylykda, ýurdumyzyň wekilleriniň iri halkara guramalarynyň ýolbaşçylary, hususan-da, halkara Olimpiýa Komitetiniň, Aziýanyň Olimpiýa Geňeşiniň ýolbaşçylary we beýlekiler bilen duşuşyklaryň guralandygy bellenildi.
Döwlet Baştutanymyz hasabaty diňläp, Garaşsyz, Bitarap Watanymyzyň döwletara derejesinde bolşy ýaly, sebitara we halkara guramalarynyň hem-de düzümleriniň çäklerindäki netijeli hyzmatdaşlygy mundan beýläk-de işjeň ösdürjekdigini, ählumumy parahatçylygyň, abadançylygyň we ösüşiň üpjün edilmegine gönükdirilen netijeli gatnaşyklary çuňlaşdyrjakdygyny belledi.
Daşary işler ministrliginiň we ýurdumyzyň diplomatik wekilhanalarynyň öňünde durýan möhüm wezipelere ünsi çekip, hormatly Prezidentimiz Gurbanguly Berdimuhamedow wise-premýere, DIM-niň ýolbaşçysyna ýurdumyzyň döredijilikli başlangyçlaryny we degişli çözgütleri, şeýle hem 12-nji dekabryň Halkara Bitaraplyk güni diýlip yglan edilmegini giňden wagyz etmek babatda birnäçe anyk tabşyryklary berdi.
Türkmenistanyň Mejlisiniň Başlygy A.Nurberdiýewa ýurdumyzyň parlamentiniň şu ýylyň ýanwarynda döwlet syýasatynyň ileri tutulýan ugurlary bilen baglylykda kanunçylygy mundan beýläk-de kämilleşdirmek boýunça alyp baran işleri hem-de şu ýylyň 12-nji fewralynda geçiriljek Türkmenistanyň Prezidentiniň saýlawlaryna taýýarlyk görlüşi barada habar berdi.
Ýurdumyzyň Mejlisiniň hormatly Prezidentimiz Gurbanguly Berdimuhamedowyň durmuşa geçirýän syýasatynyň ileri tutulýan ugurlaryna, ýurdumyzyň Konstitusiýasynyň rejelenen görnüşine we döwletimiziň kanunçylyk-hukuk binýadyny döwrebaplaşdyrmak baradaky toplumlaýyn maksatnama laýyklykda täze Kanunlary taýýarlamak boýunça işleri dowam etdirýändigi bellenildi. Ýanwar aýynda kanunçylyk resminamalarynyň 6-sy, şol sanda bir kanun we Mejlisiň bäş karary kabul edildi. Mejlisiň bäşinji çagyrylyşynyň şu ýylyň 4-nji fewralynda bolan on sekizinji maslahatynda kanunlaryň we beýleki kadalaşdyryjy-hukuk namalarynyň birnäçesi kabul edildi.
Mejlisiň Başlygy Türkmenistanyň Prezidentiniň saýlawlarynyň geçirilmegini guramak meselesi barada durup geçip, onuň ýokary guramaçylyk derejesini üpjün etmek maksady bilen, milli parlamentiň wekilleriniň ýurdumyzyň sebitlerinde iş saparlarynda bolup, paýtagtymyzyň we welaýatlaryň saýlaw uçastoklarynda alnyp barylýan işler bilen tanşandyklaryny aýtdy.
Döwlet Baştutanymyz habary diňläp, milli ykdysadyýetimiziň ähli ulgamlaryny we tutuş türkmen jemgyýetiniň durmuşyny okgunly ösdürmegiň bähbidine milli kanunçylygy mundan beýläk-de kämilleşdirmegiň wajypdygyny belledi hem-de kanunçykaryjylyk ulgamynda halkara tejribesini hemmetaraplaýyn öwrenmegiň möhümdigini nygtady. Hormatly Prezidentimiz Gurbanguly Berdimuhamedow deputatlaryň ýurdumyzda amala aşyrylýan özgertmeleriň ilerledilmegine ýardam etjek tejribäni giňden öwrenmelidiklerini belledi.
Döwlet Baştutanymyz mejlisiň ahyrynda milli ykdysadyýetimiziň ähli pudaklarynyň öňünde durýan wezipeleriň kesgitlenendigini aýdyp, häzirki döwürde ýurdumyzyň Döwlet býujetiniň ýerine ýetirilişi bilen baglanyşykly meselelere hemmetaraplaýyn çemeleşilmelidigini belledi.
Şunlukda, daşary ýurtlardan getirilýän harytlaryň ornuny tutýan önümçiligiň işjeňleşdirilmegi, şeýle hem ýurdumyzyň eksport kuwwatlyklarynyň artdyrylmagy boýunça ýaýbaňlandyrylan çäreleriň dowam etmelidigine ünsi çekip, hormatly Prezidentimiz bu ugurda degişli pudaklar bilen sazlaşykly işiň üpjün edilmelidigini aýtdy.
Aýratyn-da, dolandyryş düzümleriniň işini yzygiderli kämilleşdirmek, maliýe-ykdysady ulgamlara dünýäniň öňdebaryjy tejribelerini, täzeçil usullary ornaşdyrmak, şeýle hem ykdysadyýetimiziň köpugurly esasda ösdürilmegini üpjün etmek bilen baglanyşykly işleriň yzygiderli gözegçilikde saklanmagy möhüm bolup durýar. Milli ykdysadyýetimiziň möhüm pudaklarynda durmuşa geçirilýän giň möçberli işleriň döwrüň talabyna laýyk derejede alnyp barylmalydygyny, obasenagat toplumynyň düzümleriniň işiniň ylmy esasda kämilleşdirilmelidigini belläp, döwlet Baştutanymyz pudaklaryň maddy-enjamlaýyn binýadynyň pugtalandyrylmagyna aýratyn ähmiýet berilmelidigini degişli ýolbaşçylara tabşyrdy.
Ministrler Kabinetiniň mejlisinde döwlet durmuşynyň käbir beýleki meselelerine hem garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow Ministrler Kabinetiniň mejlisini jemläp, oňa gatnaşyjylara berk jan saglyk, maşgala abadançylygyny we uly üstünlikleri, Sagdynlygyň we ruhubelentligiň ýylynda berkarar Watanymyzyň ähli halkyna gülläp ösüş arzuw etdi.
Türkmenistanyň Döwlet habarlar agentligi


text:
Arthur Chary
88'de bir Türkmen bolyp dünya gelişim we 23 yyly adam bolyp yaşap geçirmegim, Atamyn Doktor bolmagy, Enem'inem Behişdin fragmany yaly yylgyrşy. Çagalygym şeyle geçdi ... gaty çalt ulaldym, 2006 Turkiya Okuwa gelişim., başda herkim yaly höwesli son....., ne men ony söydüm, ne ol meni söydi, agalar we iniler.. Gowy Rap ederin...Öz studiom bar...Gowy Sögünerin, Köp Dostlarym badyrrr....Herkimem meni tanar....=) Söygilim hazirem yok....., yöne nailiii owadan gyzlar girip çykdylar, durmuşymyn içinde gezindiler, keyp etdiler...sonam manysyz bir şekilde çykyp gitdiler... Uzyn boyum badyr gowy salaryn =) Uzyn boyly gyzlary halaryn...Haaa yene birzat men Arsary...Geljekde.... öyinize gelen myhmanynyzdanam uly Planlarym badyr... şuwagtam gowy durmuşym bar... 1 durmuşyn ba bolmagy bilenem yetenok... Gürrün bermesen....


text:
"Hormatly lukman! Men adaty däl jynsy gatnaşyklaryň, ýagny anal we oral jynsy gatnaşyklaryň hem bardygy barada eşidýärin. Olary geçirme saglyk üçin zyýanly dälmi? Geň we utanç bolup görünýän ýaly bolsa hem, şeýle sorag berenime geň galman, jogap bermegiňizi haýyş edýärin".
Saýtyň okyjysy.
"Hormatly lukman! Anal jynsy gatnaşyklar zyýanlymyka? Meni aýalym bilen şu sorag gyzyklandyrýar".
Saýtyň okyjysy.
Hormatly okyjylar!
Anal (artbujaga) we oral (agyz boşlugyna) jynsy gatnaşyklary adaty däl jynsy gatnaşyklara degişli bolup, jemgyýetde maşgala jübütleriniň olara dürli garaýyşlary bardyr. Elbetde, olar jynsy gatnaşyklara täzelik girizmäge, maşgala jübütleriniň arasynda seksual gyzyklanmany döretmäge, jynsy gatnaşyklary uzaltmaga mümkinçilik berip bilerler. Meselem, oral jynsy gatnaşyklary aýalyň güýçli orgazma (lezzetlilik duýgusyna) ýetmegine kömek edip biler. Ýöne oňa garamazdan, jübütler üçin adaty bolmadyk gatnaşyklaryň saglyk üçin zyýanly taraplarynyň bardygyny bilmek hem zerur bolup durýandyr.
Anal jynsy gatnaşyklaryň saglyk üçin zyýanly taraplary aşakdakylardan ybaratdyr:
► Göni içegäniň nemli gatlagy, jyns agzalaryna mahsus ýokançlyklar toplumyndan tapawutly ýokançlyklary özünde jemläp, peşew we jyns agzalarynyň sowuklama kesellerine sezewar edip bilýändir. Şonuň üçin hem, maşgala jübütlerine ilki anal, soň jynshana jynsy gatnaşyklary, ýuwunma çärelerini geçirmezden ýa-da prezerwatiwy çalyşmazdan geçirmek bolmaýar;
► Artbujagyň jaýryklarynyň we babasylyň döreme ähtimallygy has hem ýokarlanýar. Çünki taýynlyksyz geçirilen (nemlendiriji serişdeler ulanmazdan) anal jynsy gatnaşyklarda artbujagyň nemli gatlagy şikeslenip bilýändir;
► Tebigat tarapyndan göz öňüne tutulmadyk bolansoň, dowamly geçirilýän anal jynsy gatnaşyklar aýlawly ýerleşýän myşsalary gowşadyp, göni içegäniň aşak düşmegine we howanyň saklanmazlygyna getirip bilýändir;
► Köp jübütler anal jynsy gatnaşyklaryň göwrelilikden doly goraýandygyna ynanýarlar. Ýöne bu beýle däldir. Dölüň tötänleýin jynsy agzalaryna düşmegi netijesinde göwrelilik döräp bilýändir;
► Anal jynsy gatnaşyklaryň oňaýsyz we ýaramaz aýratynlyklary iýmit siňdiriş agzalarynyň keselleriniň döremegi üçin şert döredip bilerler (içegeleriň sowuklama keseli, içiň gatamagy ýa-da içiň geçmegi we baş.).
Oral jynsy gatnaşyklary netijesinde sitomegalowirus, uçuk, merezýel, gepatitiň B we C görnüşi, papillomawirusy ýokuşyp biler. Oral jynsy gatnaşyklary arkaly ýokuşyp biljek papillomawirusyň howply 16-njy we 18-nji görnüşleri bolsa bokurdagyň rak keselini döretmäge ukyplydyrlar.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Mör-möjek iýiji ösümlikleriň tohumlaryny ekmegiň instruksiýasy
Pinguicula balcanica
Mör-möjek iýiji ösümlikleriň tohumlary gögerijiligini örän gysga wagt saklaýar. Bir ýyldan soň köp görnüşleriň tohumlarynyň gögerijiligi örän peselýär. Şonuň üçin bu ösümlikleriň tohumlary alnan badyna ekilmeli.
Ekmek üçin iki gap taýýarlaň. Biri azyndan 10×15×10 sm ululykda (uzynlygy x ini x boýy), ikinjisi bolsa ondan 10 sm uly bolmaly. Gaplaryň ulusy deşiksiz bolmaly we aýna ýa-da plastiki, aňyrsy görünýän gapak ýapar ýaly mümkinçiligi bolmaly. Kiçi gabyň aşagynda suw berer/akdyrar ýaly 1 sm kiçi bolmadyk diametrli azyndan 3–5 sany deşik bolmaly. Ullakan gabyň yarysyna çenli suw guýuň we ondan özboluşly akwarium ediň. Kiçi gaba torfly toprak döküň, şeýle hem arassa çäge-de ulanyp bilersiňiz. Soňra çyglanan topragyň ýüzüne tohumlary deň derejede sepiň. Soňunda ekiş materialyny tutuşlygyna, suw kiçi gabyň beýikliginiň ýarysyna ýeter ýaly edip, ullakan gabyň içine goýuň. Soňra diňe garaşmak gerek – tohumlar 1 aýyň dowamynda topragyň ýüzünde gögerip başlaýar. 3–6 aýdan soňra siz olary bir-birden alyp, aýratyn küýzelere geçiriň.
Topragyň ekişden öň işlenmegi
Ekmezden öň topragy zyýansyzlandyrmaly. Eger siz çäge ulanjak bolsaňyz, onda ony suwda 10 minutlap gaýnadyň, torf ulanjak bolsaňyz üstüne gaýnag suw guýup sowaýança garaşyň. Şeýlelikde siz, tohuma zyýan berip biljek heňlerden we kömeleklerden, şeýle hem tohumy basjak haşal-otlardan arassa bolan zyýansyzlandyrylan topragy alarsyňyz.
««« Öňki makala: Sowuga çydamly palma (oklukirpi palmasy) Rhapidophyllum hystrix Indiki makala: Hytaý çaý agajy – öz çaýyňyzy özüňiz ýetişdiriň! »»»
Duşenbe 14.12.2009 22:08 | Print | Ekzotik ösümlikler, Ösümlik ýetişdirmek boýunça instruksiýalar
KPR kluby hakda
Ösümlikleri ekip ýetişdirmekdäki tejribäňizi paýlaşyň. Bu barada makala ýazyň we ony öz diliňizde Botanix žurnalynda çap etdiriň! Has jikme-jik maglumat üçin biziň bilen habarlaşyň.


text:
Salam, hormatly lukman! Men doglalym bäri şu keselden ejir çekýän. Lukmanlaryň görkezmesi boýunça Dermopressin diýen dermany gündelik ulanýan. Dermany ulanmadyk ýagdaýymda suwy köp içýän, ysgynsyz bolýan. Häzir men 20 ýaşymda, 2-nji derejeli semiz. Şu keselimden ymykly açylmak isleýän. Jogabyňyza sabyrsyzlyk bilen garaşýan.
Saýtyň okyjysy.
Hormatly okyjy!
Süýjüli däl diabet gipotalamusda (nerw ulgamyň bir bölegi) işläp çykarylýan wazopressin gormonynyň ýetmezçiligi netijesinde döreýän keseldir.
Wazopressin ýa-da antidiuretiki gormony, bedendäki suwuň deňagramlylygyny kadalaşdyrýan gormon bolup, onuň ýetmezçiligi çykýan peşewiň mukdarynyň köpelmegi (bir gije-gündizde 5-6 litra çenli), teşneligiň ýüze çykmagy, deriniň guraksy bolmagy, bölünip çykýan tüýküligiň azalmagy ýaly alamatlar bilen ýüze çykýar.
Beden suwuklyklarynyň içki basyşyny kadalaşdyrmakdan başga-da, wazopressin gan basyşyny bir derejede saklamaga, käbir gormonlaryň işläp çykmagyny kadalaşdyrmaga, ganyň lagtalanmasyny üpjün etmäge, merkezi nerw ulgamyny işjeňleşdirip, ýatkeşliligi ýokarlandyrmaga gatnaşýar.
Bedene ýetmezçilik edýän gormonyň öwezini dolmak üçin, ony belli bir düzgün boýunça hemişe kabul etmek hökmandyr.
Eger Size endokrinolog lukmany belli bir yzygiderlikde kabul etmek üçin desmopressin (wazopressin gormonynyň sintezirlenen görnüşi) serişdesini bellän bolsa, ony yzygider kabul ediň.
Ondan başga-da, bu keselde minirin gerdejikleri, burnuň içine sepilýän (spreý) presayneks, damja görnüşli H-desmopressin, adiuretin SD, 3-5 günde bir gezek ulanylýan pitressin tanat serişdeleri hem lukmanyň görkezmesi bilen ulanylyp bilner.
Süýjüli däl diabetli adamlar hemişe endokrinolog lukmanyň gözegçiliginde bolmalydyrlar.
Hromat bilen, saýtyň lukmany.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
H. Ownuk: 1924-nji ýylyň Ulug Gurultoýy esasynda türkmenleriň Başbakan ýolbasçylygyna saýlanan Osman ahunyň portreti hakynda gysgaça bellik —
20-nji asryň 3-nji on ýyllygynyň ortalarynda, Eýranda ýüze çykan syýasy gapma-garşylyklar; ýagny, bir tarapdan Meşruteçilik Ynkylabynyň özgerişlikleri, ikinji bir tarapdan Gajar soltanlyklarynyň döwlet dolanyşygynda näbelet alyp baran syýasatlary esasynda, Eýranda türk däl bir döwleti dikmek maksady bilen, uly güýçleriň tarapyndan Rza han Mirpenjiň ilkinji döwlet agdaryş prowokatsiýasyny amala aşyrmaga şert döredi. Gajar türkmenleriniň hökümdarlygy synandan soň, Türkmensähra türkmenleri öz ykbalyny özleriniň çözmekligi, zerur ýüze çykdy. Şeýle şertiň döremegi esasynda, Türkmen ýaşulylarynyň tarapyndan Türkmensähranyň Omçaly şäherinde “Ulug Gurultaý” ady bilen ýygnanşyk geçirilmegi karara gelindi. Ulug Gurultaýyň Mejlisiniň gidişinde, Hywa we Buhara şäherlerinde ýokary bilim alan Kümüşdepeli ruhany alym tagsyr Osman ahun Türkmen milletiniň başbakan ýolbaşçylygyna (prezidentlik wezipesi) bellenildi. Bu waka Mammedaly şanyň Orsýede gaçyp atmagy we yzysüre Gajar hanedanlygynyň synmagy hem Rza han Mirpenjiň döwlet başyna dikilmegi bilen, barabar düşdi.
Osman ahun hakda gysgaca maglumat (1925)-عثمان آخون حاقدا غئسغاچا ماغلومات
H. Ownuk: 1924-nji ýylyň Ulug Gurultoýy esasynda türkmenleriň Başbakan ýolbasçylygyna saýlanan Osman ahunyň portreti hakynda gysgaça bellik —